钦定古今图书集成/历象汇编/乾象典/第025卷 > 《罗雅谷五纬历指》 > 五星视差图
## 钦定古今图书集成/历象汇编/乾象典/第025卷 > 《罗雅谷五纬历指》 > 五星视差图

《五星视差图说》。〈通半径差。〉

各星既有距地之度数，则可以视差之分数，借日躔
《视差图》以明之。甲地心，乙人目，内为某星，甲乙为一
度，若知甲丙边之度，则可得乙丙甲角乃视差角也。

甲丙当全数，甲乙为切线。

依《古图》，得各星视差如左：

设星在地平，求其视差，地平以上，若星更高，其差更小；在顶，无。

月近地视差。

《水星距远视》差为二十一分。

《金星距远视差》与太阳距近差数等，为三分七秒，
太阳中距为三分，大距为二分五十四秒。

火木土三星，其视差皆不满一分，故不算。

“若用《新图》”，日月各视差无二。

金、水二星中距与太阳为近，金星距远视差为二分，
弱极近距为十一分，水星大距亦为二分，小距为六
分。

上三星之差亦微，但火星在极近之距即太阳之冲，
其差为十五分。盖其道切割太阳之道，而于地更近。
以上视差之数，日月以外，难测难定，是以各家不合，
且不常用，故不设表。